Grb Kipra
Grb Kipra prikazuje golubicu koja u kljunu nosi maslinovu grančicu (dobro poznati simbol mira) iznad broja 1960 - godine nezavisnosti Kipra od britanske vlasti. Pozadina je bakarnožute boje, koja simbolizira bogatstvo Kipra bakrom (uglavnom u formi pirita, koji je žute boje). U vrijeme kad je Kipar bio britanska kolonija lokalni zvaničnici koristili su nezvanični grb koji je prikazivao dva lava u prolazu i zapravo bio zasnovan na grbu Ujedinjenog Kraljevstva.